CELEX: 32014D0389
Language: hu
Date: 2014-06-23 00:00:00
Title: 2014/389/EU: A Bizottság végrehajtási határozata ( 2014. június 23. ) a Horvát Köztársaságnak az Európai Unióhoz történő csatlakozása figyelembevétele érdekében a légi közlekedésből származó további összes korábbi kibocsátásról, valamint a további légi közlekedési kibocsátási egységekről  EGT-vonatkozású szöveg

24.6.2014   
            
            
               HU
            
            
               Az Európai Unió Hivatalos Lapja
            
            
               L 183/135
            
         A BIZOTTSÁG VÉGREHAJTÁSI HATÁROZATA
   (2014. június 23.)
   a Horvát Köztársaságnak az Európai Unióhoz történő csatlakozása figyelembevétele érdekében a légi közlekedésből származó további összes korábbi kibocsátásról, valamint a további légi közlekedési kibocsátási egységekről
   (EGT-vonatkozású szöveg)
   
      (2014/389/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel Horvátország csatlakozási okmányára (1) és különösen annak V. melléklete 10.I.1. szakaszának a) pontjára,
   mivel:
   
               (1)
            
            
               Horvátország csatlakozási okmánya V. melléklete 10.I.1. szakasza a) pontjának i. alpontja – amely a Horvátország területén található két repülőtér közötti összes járatra, illetve Horvátország és egy nem EGT-ország területén található repülőtér közötti összes járatra (a továbbiakban: további légi közlekedési tevékenységek) vonatkozik – megállapítja, hogy a 2003/87/EK európai parlamenti és tanácsi irányelv (2) 3c. cikkének (2) bekezdésétől eltérve a 13. cikk (1) bekezdésében említett, 2013. január 1-jén kezdődő időszak a további légi közlekedési tevékenységek tekintetében 2014. január 1-jén kezdődik.
            
         
               (2)
            
            
               Horvátország csatlakozási okmánya V. melléklete 10.I.1. szakasza a) pontjának ii. alpontja szerint a 2003/87/EK irányelv 3c. cikkének (4) bekezdésétől eltérve a Bizottság – az ugyanezen rendelkezésben említett eljárást követve – a csatlakozás időpontjától számított hat hónapon belül határoz a további légi közlekedési tevékenységekből származó összes korábbi kibocsátásról.
            
         
               (3)
            
            
               A légi járművek üzemeltetői számára kiosztandó kibocsátási egységek összmennyiségét a légi közlekedésből származó összes korábbi kibocsátás százalékos aránya alapján kell meghatározni. A 2003/87/EK irányelv 3. cikkének s) pontja értelmében a légi közlekedésből származó összes korábbi kibocsátás az említett irányelv I. mellékletében felsorolt légi közlekedési tevékenységeket végző légi járművek kibocsátását leíró 2004., 2005. és 2006. évi éves kibocsátásértékek számtani közepével egyenlő. Az említett irányelv 3c. cikkének (2) bekezdése szerint a légi járművek üzemeltetői számára kiosztandó kibocsátási egységek összmennyiségét a légi közlekedésből származó összes korábbi kibocsátás alapján kell meghatározni.
            
         
               (4)
            
            
               A Bizottság a 2003/87/EK irányelv 18b. cikkének megfelelően igénybe vette az EUROCONTROL segítségét a további légi közlekedési tevékenységekre vonatkozó összes korábbi kibocsátás kiszámításához. Megállapítást nyert, hogy a légi közlekedésből származó összes korábbi kibocsátás számításához legcélszerűbb azokat az adatokat felhasználni, amelyek a légi közlekedésre vonatkozó átfogó EUROCONTROL-adatbázisokban a Központi Útvonal-használati Díjiroda (CRCO) és a Központi Áramlásszervező Egység (CFMU) jóvoltából rendelkezésre állnak. Ezek az adatbázisok valamennyi repülés vonatkozásában tartalmazzák a ténylegesen megtett úthosszt. A kibocsátásértékek számítása repülésenként, az ANCAT 3 és a CASE módszerrel történt (Abatement of Nuisances Caused by Air Transport – a légi közlekedés ártalmas hatásainak csökkentése; Calculation of Emissions by Selective Equivalence – kibocsátásszámítás a szelektív egyenértékűségek elve alapján). Az így kiszámított kibocsátásértékek további pontosítása az eredmények validálásához reprezentatív számú légijármű-üzemeltető által önként rendelkezésre bocsátott tényleges tüzelőanyag-felhasználási adatok alapján történt.
            
         
               (5)
            
            
               A 2003/87/EK irányelv I. melléklete szerinti légi közlekedési tevékenységeket végző légi járművek kibocsátása tekintetében a további légi közlekedési tevékenységből származó 2004. évi éves kibocsátásértékére kapott összeg 114 024 tonna CO2. Az említett járművek 2005. évi kibocsátását leíró éves kibocsátásértékre kapott összeg 126 827 tonna CO2, az említett járművek 2006. évi kibocsátását leíró éves kibocsátásértékre kapott összeg pedig 127 120 tonna CO2. A légi közlekedésből származó összes korábbi kibocsátás értéke 122 657 tonna CO2.
            
         
               (6)
            
            
               Horvátország csatlakozási okmánya V. melléklete 10.I.1. szakasza a) pontjának viii. alpontja szerint a 2003/86/EK irányelv 3e. cikke (3) bekezdésének d) pontjától eltérve a további légi közlekedési tevékenységek esetében a térítésmentesen kiosztandó kibocsátási egységek számát az említett irányelv 3e. cikke (3) bekezdésének e) pontjában meghatározott referenciaérték és Horvátország csatlakozási okmánya V. melléklete 10.I.1. szakasza a) pontjának vi. alpontja szerint a Bizottságnak benyújtott kérelmekben szereplő tonnakilométer-adatok összegének szorzataként kell kiszámolni.
            
         
               (7)
            
            
               A Bizottság megvizsgálta a Horvátország által Horvátország csatlakozási okmánya V. melléklete 10.I.1. szakasza a) pontjának vi. alpontja szerint benyújtott, a további légi közlekedési tevékenységekre vonatkozó kérelmeket, valamint az EUROCONTROL által a további légi közlekedési tevékenységek tekintetében készített, az összes korábbi kibocsátásra vonatkozó számításokat, és azt a következtetést vonta le, hogy a 2003/87/EK irányelv 3e. cikke (3) bekezdésének e) pontjában megállapított referenciaérték esetében nem szükséges a Horvátország csatlakozási okmánya V. melléklete 10.I.1. szakasza a) pontjának viii. alpontja szerinti egységes korrekciós tényező alkalmazása.
            
         
               (8)
            
            
               Horvátország csatlakozási okmánya V. melléklete 10.I.1. szakasza a) pontjának iii. alpontja szerint a 2003/87/EK irányelv 3d. cikkének (2) bekezdésétől eltérve 2014. január 1-jétől a további légi közlekedési tevékenységek vonatkozásában árverezendő kibocsátási egységek százalékos értéke az említett irányelv 3e. cikke (3) bekezdésének d) pontja szerinti térítésmentesen kiosztandó kibocsátási egységek számának levonását és az irányelv 3f. cikke szerinti külön tartalékalapban elkülönítendő kibocsátási egységek számának levonását követően fennmaradó egységek aránya.
            
         
               (9)
            
            
               Az e határozatban előírt intézkedéseket megvizsgálták az Éghajlatváltozási Bizottságban,
            
         ELFOGADTA EZT A HATÁROZATOT:
   1. cikk
   A további légi közlekedési tevékenységekre vonatkozó további összes korábbi kibocsátás összege 122 657 tonna CO2.
   2. cikk
   A további légiközlekedési tevékenységekre vonatkozó kibocsátási egységek uniós szintű teljes mennyisége a 2014. január 1. és 2020. december 31. közötti időszakban az egyes évek vonatkozásában 116 524.
   3. cikk
   A 2003/87/EK irányelv 3e. cikke (3) bekezdésének e) pontjában említett referenciaérték szerint a további légi közlekedési tevékenységek tekintetében kiosztandó kibocsátási egységek mennyiségére vonatkozó számításokat a legközelebbi egész kibocsátásiegység-számra lefelé kell kerekíteni.
   4. cikk
   A további légi közlekedési tevékenységekre vonatkozó, térítésmentesen kiosztandó kibocsátási egységek uniós szintű teljes mennyisége a 2014. január 1. és 2020. december 31. közötti időszakban az egyes évek vonatkozásában 41 584.
   5. cikk
   A külön tartalékalapban elkülönítendő, uniós szintű további kibocsátási egységek teljes mennyisége 3 495.
   6. cikk
   A további légi közlekedési tevékenységekre vonatkozó kibocsátási egységek árverezésre bocsátandó uniós szintű teljes mennyisége a 2014. január 1. és 2020. december 31. közötti időszakban az egyes évek vonatkozásában 71 445.
   7. cikk
   Ez a határozat az Európai Unió Hivatalos Lapjában történő kihirdetését követő napon lép hatályba.
   
      Kelt Brüsszelben, 2014. június 23-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 112., 2012.4.24., 6. o.
   
   
      (2)  Az Európai Parlament és a Tanács 2003. október 13-i 2003/87/EK irányelve az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o.).